இன்றைய மக்களிடையே ஆண்டராய்டு பயன்பாடு சிறியவர்கள் முதல் பெரியவர்கள் வரையில் மிகவும் அதிகரித்துள்ளது. பள்ளி கல்லூரிகளுக்கு செல்லும் மாணவர்களும் புத்தகத்தை தவிர்த்து அதிகமாக லேப்டாப், செல்போன் முதலியவற்றிலே படித்து வருகின்றனர். அந்த அளவிற்கு செல்போன் பயன்பாடு இன்றைய மக்களிடம் கட்டாயமாகி விட்டது. இது தவிர செல்பி எடுக்கிறோம் என்ற பெயரில் சிலர் செய்யும் அலப்பறைகள் தாங்க முடிவதில்லை. ரயில் வரும் முன் செல்பி எடுப்பது, உயரமான கட்டிடங்களில் ஏறி செல்பி எடுப்பது இதையெல்லாம் தாண்டி தற்போது சிங்கம், புலி, கரடி போன்ற ஆபத்தான விலங்குகளுடன் செல்பி எடுக்க முயன்று வருகின்றனர்.